JohanHeinsen/ENO huggingface dataset:
Aalborg Stiftstidende, 1845-02-17
Fædrelandet. Kjøbenhavn, den 14de Februar. Høiesteret har Onsdags atter paakiendt en af de imod "Fædrelandet anlagte Sager, nemlig den, som var institueret imod Hr. Ploug i Anledning af en Artikel i det beslagte Nummer af 1ste Januar 1844. Den ineriminerede Artikel er overskreven "Nytaarsmorgen", og omhandler nogle Statstyrelsen vedkommende Gjenstande, samt nogle bemærkninger og hvad der i Løbet af Aaret 1843 her i Landet er passeret, Alt saaledes affattet, at Hof- og Stadsretten under 10de Septbr. f. A., frifandt Redacteuren for Actors Tiltale. Cancelliet lod imidlertid Sagen indanke til Høiesteret, der nu har afsagt følgende Dom: "Cand. phil. C. Ploug bør for Actors Tiltale i denne Sag fri at være dog saaledes, at han udreder alle af Actionen flydende Omkostninger, hvorunder i Salarium til Advocat Buntzen for Høiesteret 20 Rbd. Sølv. (Fædrel.)¬
Aalborg Stiftstidende, 1845-02-17
- Under en fra Helsingør til Hof- og Stadsretten indanket Sag er det ved egen Tilstaaelse i Forbindelse med Sagens øvrige Data tilstrækkeligen oplyst, at Arrestantinden Nille Jensdatter, der efter at hun var blevet besvangret udenfor Ægteskab, havde fattet den Beslutning at føde hemmeligt og omkomme sit Foster, hvortil hun vil være bleven bestemt ved Tanken om, at hun hverken havde Forældre eller Andre at tye til, og ikke vidste, hvor Faderen til det Barn, med hvilken hun gik frugtsommelig, opholdt sig, har den 27de Juni f. A. i Marienlyst Slotshave ved Helsingør født et Pigebarn, som hun, da hun havde bemærket, at det gaa Livstegn, ombragte ved at qvæle det med et Strømpehaand og derefter nedgrov paa Byens Kirkegaard. Hof- og Stadsretten, har stadfæstet Bytingsdommen, ifølge hvilken Arrestantinden skal miste sin Hals og hendes Hoved sættes paa en Stage. (Berl. T.)¬
Aalborg Stiftstidende, 1845-02-17
- Ved Høiesteret er Administrationen for Frederiksværk frikiendt for Tiltale af Møllebyger Borum, betræffende det Tab, som han har lidt i Anledning af en Dampmaskine de Jnstævnte havde leveret ham. Citantens Erstatningssøgsmaal androg en Sum af 63,435 Rbd. (S. Bl.)
Aalborg Stiftstidende, 1845-02-17
Samfundet til den danske Litteraturs Fremme holdt i Aftes sin aarlige Genneralforsamling, paa hvilken det vedtoges at udgive iaar Vedels Saxo, Prof. Velschows Forre læsninger over Slesvigs Historie og et nyt Hefte af Cand. phil. J. Levins Haandbog i den danske Grammatik. Til Medlem af Bestyrelsen gjenvalgtes Cancelliraad Deichmann og til Formand Dr. Pastor Gad. Ved Pastor Visbyes Foranstaltning blev i Begyndelsen af indeværende Aar en stor Deel af de vilde Ægteskaber, som fandt Sted paa Christianshavn iblandt den lavere Befolkning, legitimerede ved præstelig Vielse. Saaledes bleve paa een Dag alene 26 Par, hvoraf de fleste vare Lastdragere, viede i Frelsers Kirke. (Aath. Av.)- Med det Første vil en Frøken Glass debutere paa det kgl. Theater som Prindsessen i Operaen "den Stumme, fra Portici, hvori Jfr. Franziska Rygge tillige skal spille Fenellas Parti. (S. Bl.)
Aalborg Stiftstidende, 1845-02-17
Ved den stærke Kuldegrad er der fra Gouvernementets Side truffet den Foranstaltning, at de vagthavende Soldater, istedetfor det varme Øl, som de ved en stærk Kulde pleiede at erholde, nu faae en Portion varm Mad, naar de faae Orlov fra Vagten. Denne Foranstaltning er saa fortjenstlig, at den burde efterlignes af Garnisonerne i Provindserne. Forøvrigt er at praktisk Militairøvelse ophørt. (S. Bl.)
Aalborg Stiftstidende, 1845-02-17
Hvorledes - siger Fædrelandet – ville vore Bagere forklare og forsvare følgende Misforhold imellem Priserne paa Hvedebrød og Hvede i London, Paris og Kjøbenhavn, den 1ste Februar d. A. 1 Pd. Hvedebrød 1 Tde. Hvede J London kostede 5 1/2 a 5 1/2 s. 11 Rbd. J Paris. J Kjøbenhavn – 10 sk. Hvedebrødet er altsaa forholdsviis til Hvedeprisen i Kjøbenhavn 4 Gange saa dyrt som i London; det er et smukt Resultat af det sluttede Bagerlaug!
Aalborg Stiftstidende, 1845-02-17
– Berl. T. omtaler de paafaldende Uligheder, der skulle frembyde sig ved Østersøens Niveau, navnlig ved en Ø, der hedder Sand – ved Jndløbet til Skjærgaarden foran Jndseilingen til Stockholm. Samme Beretning anfører det mærkelige Factum, at den svenske Kyst i den sidste Tid har hævet sig, imedens Preussen i flere Aarhundreder, efterhaanden er vegen tilbage.
Aalborg Stiftstidende, 1845-02-17
Armeen. D. 10de de, er det tilladt Premierlieutenanterne G. C. F. v. Bock af 14de Linn. Jnf. Bat. og A. C.F. Greve v. Brockdorff-Schney af 17de Lin-Jnf.Bat, at bytte Plads. S. D. er Premierlin, i Kongens Livcorps H. J. J. Sørensen, efter Ansøgning, meddeelt Afskeed i Naade. S. D. er afskeed. Artilleri-Sergeant J. Diederich beskikket til Kirke- og Consistorialbud i Segeberg.
Aalborg Stiftstidende, 1845-02-17
Befordringer. D. 12te de ere efternævnte Embedsmænd under Gen. Com-Collegiet, Krigsassessorerne G.A. Ahrentzen, Kasserer, K. Christensen, Chef for Contoiret under 1ste Section, og C. Harboe, Chef for Revisionscomptoiret, udn. til virk, Krigsraader; samt Krigscancelliser., Fuldmægtig i Comptoiret under 2den Section, F. A. Lund, Krigscancelliser., Fuldm. under 3die Section, G. A. C. Müller, og Fuldm. i Comptoiret under 2den Section, P. L. Bangert, til virk, Krigsassessorer. J Løverdags Eftermiddag Kl. 1 1/2 passerede Hs. K. H. Kronprindsen igjennem Haderslev. (Danne.)
Aalborg Stiftstidende, 1845-02-17
Ved den slesvigske Forenings Generalforsamling i Haderslev den 10de de, stillede Secretairen, opfordret hertil fra flere Sider i Forsamlingen, det Forslag, at Foreningen i Rigets og Sandhedens Jnteresse udstæder en Protest imod den i den holsteenske Stænderforsamlings sidste Diæt fremgaaede, saakaldte Verwahrungsact, hvilket eenstemmig vedtoges. Til Udarbeidelsen af Udkastet til en saadan Protest nedsattes en Committee af 5 af Foreningens Medlemmer, med Paalæg at fuldende Samme inden 4 Uger, for da at forelægges en overordentlig Generalforsamling, som til den Ende skal indkaldes. Hermed sluttedes Mødet. Ved det derpaa følgende Festmaaltid herskede, i Anledning af Foreningens Gjenfødelse til nyt Liv og Virksomhed, en glade Stemning. Laurids Skau aabnede Skaalerne med et "Lev for Landets Drot. Jeg formaaer hverken i Løfter eller Trudsler at veie op med det schleswig-holsteinske Parti sagde han: "det lyder ikke nær saa naturligt at tage Munden fuld paa Dansk som paa Tydsk, og det sømmer sig heller ikke for Bønder at føre saa store og gevaltige Ord, som Prælater og Riddere med deres Drabanter efter sig, Professorer og Advocater. Men naar Schleswig-Holsteinerne dristigen sige til Kongen, at vort Slesvig ikke hører til Danmark og ikke skal forblive sammen med Danmark, saa siger jeg i al Simpelhed: jo saamæn hører Slesvig til Danmark og skal forblive sammen med det. Og jeg lover neppe meer end jeg kan holde, naar jeg tilføier: at hvis de Herrer engang ville prøve paa at trække det bort fra Danmarks Konge, saa ere vi Bønder heroppe endnu stærke nok til at holde det tilbage. Med dette ærlige Løfte ville vi raabe: Længe leve Hs. Majestæt Kong Christian den Otteende, sine troe Bønders Ven (Eft. Danne.) og Beskytter!"
Aalborg Stiftstidende, 1845-02-17
Den slesv.-holsteenske Regjering paa Gottorp har atter ophævet den af Magistraten i Haderslev ubeføiet decreterede Suspension af P. H. Lorenzen som Deputeretborger. Slemme Næse!
Aalborg Stiftstidende, 1845-02-17
De til den holsteenske Stænderforsamling indgivne Adresser (mon ogsaa de fra det Slesvigske,) ville med høiere Tilladelse, blive trykte som "Anhang til den holsteenske Stændertidende" med den fuldstændige Samling af Underskrifter. J Flensborg har man opdaget en Tyvebande, der i længere Tid ustraffet har drevet sit Uvæsen. Mange Tyvekoster vare gjemte i en Kjælderbrønd. Ved en Huusundersøgelse har det viist sig, at denne Bande ogsaa har plyndret P. Schmidts Grav. Gierningsmændene og deres Hjælpershjælpere ere arresterede. "Fængslerne – skrives der fra Flensborg - have aldrig været saa fulde af Tyve som for nærværende Tid, og dog høres bestandigt om nye Tyverier".
Aalborg Stiftstidende, 1845-02-17
Bondehøiskolen i Rødding vil snart miste sin udmærkede og af den unge Anstalt allerede saa fortjente Forstander Cand. theol. J. J. H. Wegener, idet han er bleven udnævnt til Sognepræst for Helsted og Annede Menigheder (Dr.) paa Lolland.
Aalborg Stiftstidende, 1845-02-17
Den saakaldte Maaneskinsmand, en 80aarig Bonde, drager i denne Tid omkring paa Østkysten af Slesvig og Holsteen, og paastaaer at kunne helbrede alle Sygdomme ved Maanens Jndflydelse. En Mængde Folk, af høi og lave Stand, i Karether og med Tjenerskab, saavelsom i Pjalter og alene, valfatter til ham i fast Tro paa Maaneskinnets lægende Kraft. Paa det adelige Gods Sehestedt, hvor Maaneskinsmanden har opholdt sig i den sidste Tid, traf man hos ham paa een Aften 3 a 400 Personer, det havde indfundet sig tilfods og tilvogns. Nu er han kaldet til Panker, hvor Langrev Friedrich opholder sig.
Aalborg Stiftstidende, 1845-02-17
J Nærheden af Hirschholm har uforsigtig Omgang, med et ladt Gevær i Slutningen af forrige Uge atter krævet et Offer. En Karl hos en derboende Farver havde for første Gang i sit Liv en med Percussions saas forsynet Bøsse i sine Hænder, og idet han forundrede sig over dennes Jndretning gik Geværet af og dræbte øieblikkeligen en ulykkeligviis i Nærheden staaende Tjenestepige. (Brl. Td., Aalborg, den 17de Februar. Høiesteret har den 12te ds, stadfæstet Viberg Overretsdom af 4de November 1844, hvorefter de Tiltalte Gjertrud Nielsdatter, Mette Sørensdatter Bolder og Andreas Larsen for Tyveri, Hæleri m. m. ere idømte, den første 8 Aars Tugthuusarbeide, den anden 3 Aars Forbedringshuusarbeide og den tredie samme Straf i 1 Aar, hvorimod den Mad sine Nielsdatter ved Morss Herreds Extraretsdom af 18de Juli 1844 idømte Straf var stadfæstet. Ved sidstn. Dom var den Førstnævnte idømt 8 Aars Tugthuusarbeide, den Anden 2 Aars Forbedringshuusarbeide, den Fjerde 2 E 5 Dages Fængsel paa Vand og Brød, hvorimod den Tredie var frifunden for videre Tiltale. – Endvidere er ved Høiesteret foretaget Sagen imod Niels Anton Hansen, for ulovlig Omløben med Kornvarer, der ved Aalborg Amts Over politiretsdom af 19de Aug. 1844, som stadfæster Villestrups Birks Politiretsdom af 22de Marts 1844, var idømt en Mulct af 63 Rbd. 75 s. og de anholdte Varet confiskerede. Denne Sag er af Høiesteret bleden hjemviist til ny Foretagelse ved Politiretten og der paakiendes, efterat der, naar Tiltalte er kommet tilstede, er tilveiebragt nøiere Oplysning angaaende Rigtigheden af hans Anbringende om ei at være den Person, der er anholdt med de under Sagen omhandlede Varer.
Aalborg Stiftstidende, 1845-02-17
Copulerede. I Horsens den 11te Febr., Kjøbmand I. A. Herskind og Jfr. Petrine Foersom. – J Tøndern: Dr. med, & chir. Tanck og Jfr. E. Nagel. Handels- og Skibsefterretninger. Efter en Skrivelse dat. Thorshavn paa Færg den 16de Decbr., var den kgl. færøeske Handels-Skonnert Havfruen, Capit. Dahl, efter at være afseilet derfra den 20de Novbr., formedelst Storm og Modvind atter retourneret dertil den 11te Decbr. (Hd. Tid.) Alt vel inden Borde.
Aalborg Stiftstidende, 1845-02-17
Færgefarten imellem Callundborg og Aarhuus er aldeles standset indtil videre. Store Belt er nu aldeles tillagt, og fuldstændig Jis transport er atter indtraadt fra den 13de. Lille Belt er ogsaa tillagt. Den 12te de, afgik fra Kjøbenhavn til Malmo 4 Malmøboere med en Haandslæde, hvorpaa en liden Baad, og Eftermiddagen den 13de ankom fra samme Sted 4 Malmøboere og en Mand fra Raa. (Berl. Td.)
Aalborg Stiftstidende, 1845-02-17
Den 9de de grundstødte paa Revlen ved Gilleleie i læk Tilstand Jagten "Stafetten", Skipper H. Hansen, fra Frederikshavn bestemt til Kjøbenhavn med en Ladning af 150 Tdr. Rug og 4 Tdr. Bankebyg, hvoraf Skipperen i Søen har maattet kaste endeel overbord, og endeel er iland(Holtd.) bragt i ubeskadiget Tilstand.
Aalborg Stiftstidende, 1845-02-17
Paa Markedet i Veile den 12te ds vare Priserne paa gode velfodrede Arbeidsheste mellem 500 Rbd., extra gode unge Heste kostede 100-125 Rbd., enkelte udmærkede derover, gamle, temmelig gode Heste, kostede 2040 Rbd., gamle aflægs, 512 Rbd. En stor Mængde Heste og endeel udenlandske Kjøbere vare indtrufne og en rask Afsætning (Veile Av.) og levende Handel fandt Sted.
Aalborg Stiftstidende, 1845-02-17
Kbhvns Børscours, d. 14de Febr. Hamb. F. S. 200. Sp. 200. N. Spdlr. – a Rd. Sv. Sdl. – – Rbs. 4 pCt. kgl. Obl. 102 1/2 a 102 1/2 Rd. Nationb. Obl. af 1820 – a Rd. r. S. Rigsbant. Obl. af 1818, – a 2 Rbd. r. S. Bankactier 144 a 143 1/2 Rbd. r. S.
Aalborg Stiftstidende, 1845-02-17
Hamborg Børscours, den 14de Febr. Bordeaux, 189 1/2. Petersborg 34 1 London k. S. 13 Mk. 10 3/8. Madrid 351. Lissabon 48 3/4. Amsterdam k. S. 35. 75. Spec. 1/2 bedre Louis, & Frederiksdorer 11 Mk. 1 2 s.
Aalborg Stiftstidende, 1845-02-17
Reisende. Ankomne. Med Pakkeposten igaar fra Frederikshavn: Skibscapit. Thurøe, Komd. Preuthun, Afreiste. Med Pakkeposten i Løverdags til Aarhuus: Skibscapit. Thurøe, Kom. Preuthuun; med Dagvognen igaar til Hobro: Hr. Kiwitsch; til Randers: Lithograph Jsrael med Kone; til Aarhuus: Hr. S. Cohn. Døde. Mad. Sophie Louise Goldschmidt, 79 A.; forhenv. Rugbrødsbager og Meelhandler Anders Truelsen; Rustvognskudsk Hansens Hustru, Caroline, f. Nitterberg, 44 A.; Enkemad. Galathea Henriques, f. Fürst; Bager Johan Tesch, 58 A.; Jfr. Marie Sophie Arendtsen, 19 A.;Alle i Kjøbenhavn. Johan Christopher Hermandsen, 31 A. (fra Kbhvn.), paa St. Thomas. Enkemad. Jngeborg Claussen, f. Sørensen, 88 A.; P. Christrups Hustru. Ane Marie Stoltz, 27 A.; begge i Randers. Tolder og Lodsoldermand Peter Brendholt, 74 A., i Rørvig. Jfr. Sophie Amalie Jørgensen, 29 A., i Marienberg.
Aalborg Stiftstidende, 1845-02-17
Bekjendtgjørelser. At Redacteuren af Bladet "Fædrelandet. Cand. juris. J. F. Gjødwad, under Dags Dato er beordret tiltalt for Overtrædelse af Trykkefrihedslovgivningen med Hensyn til en i bemeldte Blads Nr. 1807 for Onsdagen d. 5te Dennes indført Artikel, bekjendtgjøres herved i Overeensstemmelse med Fdg. 27de Septbr. 1799 § 18. Det Kongelige Danske Cancelli d. 6te Februar 1845.
Aalborg Stiftstidende, 1845-02-17
At Redacteuren af Bladet Kjøbenhavnsposten, J. C. Lund, under 10de dennes er foranstaltet tiltalt for Overtrædelse af Trykkefrihedslovgivningen med Hensyn til en i bemeldte Blads Nr. 29, 30 og 31 for den 4de, 5te og 6te denne Maaned begyndt Oversættelse af Lammennais paroles d'an croyant, det bekjentgjøres herved i Overeensstemmelse med Fregn. 27de Sepbr. 1799 § 18. Det Kongelige Danske Cancelli d. 13de Februar 1845.
Aalborg Stiftstidende, 1845-02-17
Bekjendtgjørelse. Remonte-Commissionen opholder sig i Fredericia den 10de Marts, i Veile den 12te, i Horsens den 13de, i Skanderborg den 14de, i Aarhuus den 15de, i Grenaa den 18de og 19de, i Randers den 22de, i Hobroden 25de, i Nibe den 27de, i Løgstør den 29de, i Aalborg den 31te Marts og 1ste April, i Vesterbrønderslev Kro den 2den April, i Hjørring den 4de og 5te, i Sæby. den 7de, i Hjallerup Kro den 9de, i Thisted den 12te, i Nykjøbing den 14de, i Skive den 16de, i Holstebro den 19de, i Lemvig den 21de, i Ringkjøbing den 23de April, for at indkjøbe Remonteheste til Cavalleriet og Artilleriet, men meest til Cavalleriet, hvoriblandt Officeerheste og Trompeterskimler. Det tilkjendegives, at formeldte Remonteheste, for at kunne ventes antagne, maae være af en smuk og til deres Bestemmelse passende Skabning, have et godt Fodskifte og rene Been. Høiden maa ikke være under 10 Qvarteer dansk Anlægsmaal, men vel derover, gaarige Heste maae ikke maale over 10 Qvart. 1 Tomme. Alderen for Cavalleri og Artilleri-Rideheste maa være 4, 5 og 6 Aar, for Træk heste til Artilleriet 5, 6 og 7 Aar. Hestene maae være i god Foderstand. For usynlige eller skjulte Feil, saasom Krybbebider, Kuller, Engbrystighed m. m. maa Sælgeren, indestaae.
Aalborg Stiftstidende, 1845-02-17
Haderslev i Remonte-Commissionen, den 15de Februar 1845. A. V. v. Düring. Præses for Remonte-Commissionen. Bal en masque, Onsdagen den 19de Februar, Kl. 7 Aften, afholdes Maskebal i Klubben "Enigheden, hvortil foruden Selskabets Medlemmer tillige disses Börn have Adgang. Entree-Billetter a 4 Mk. pro persona kunne afhentes hos Bogtrykker Borch, inden Tirsdag Middag den 18de ds., til hvilken Tid Listen sluttes.
Aalborg Stiftstidende, 1845-02-17
Flere Elever kunne optages i en Skole, hvor der læres de almindelige Skolevidenskaber, tinigemed de levende Sprog, eftersom Eleverne ere modne dertil. Honoraret 2 Rbd. maanedlig. Det nærmere erfares hos mig. Svengler, Allgade, Nr. 9, 2den Etage.
Aalborg Stiftstidende, 1845-02-17
Standinavien. Ny Gjæstgivergaard i Aarhuus. Jfølge kongl. allernaadigst Privilegium til at anlægge og drive et Gjæstgiveri her i Staden, har jeg ombygget min Gaard paa Kjødtorvet, beqvemt beliggende midt i Byen, og dog ikke langt fra Havnen, tæt ved Domkirken og det store Torv, og indrettet den saaledes for Reisendes Beqvemmelighed, at de, som ville beære den med deres Nærværelse, vistnok i enhver Henseende ville blive tilfredse dermed. Jeg anbefaler mig desaarsag til de resp. Reisende, saavel Enkelte som Familier, forsikkrende, at de i Skandinavien, ville forefinde hyggelige og velmeublerede Værelser, propre Senge, Staldrum og Vognremisser, god Beværtning, flink Opvartning, og billige Priser. Aarhuus, i Februar 1845. Antonio St. Pietro.
Aalborg Stiftstidende, 1845-02-17
For en duelig Møllerkarl, med gode Vidnesbyrd, er Tjeneste ledig til 1ste Mai ved en Vandmølle. Man hen Wald. Møller. vende sig til i Frederikshavn.
Aalborg Stiftstidende, 1845-02-17
Hvor 1 eller 2 Pigebørn kunne faae Kost og Logis, samt Sprogunderviisning i Huset, anviser Addressecomptoiret.
Aalborg Stiftstidende, 1845-02-17
Et uldent Shawl er forbyttet ved sidste Børnebal paa Compagnihuset. Adressecomptoiret anviser.
Aalborg Stiftstidende, 1845-02-17
En Bondegaard, beliggende ca. 1 Miil fra Thisted, af Hartkorn 8 Tdr. 2 Skpr., med tilhørende Tiendeanparter kan kjøbes underhaanden. Gaarden, som kan tiltrædes til 1ste April, har et Tilliggende af ca. 130 Tdr. Byg sædeland, som ere i god Drift. Den aarlige Udsæd er 30 Tdr. Byg, 30 a 35 Tdr. Havre, 10 Tdr. Ærter og avles omtrent 30 Læs Hr. Jldebrændsel haves til Gaarden og den almindelige Besætning er 8 Heste, 30 Fækreaturer og 50 a 60 Faar. Om Kjøbet kan accorderes med Sandflugtscommissair Lykke i Thisted, som paaviser Eiendommen og bemærkes, at Pengevilkaarene kunne blive favorable for Kjøberen. Owens Patent-Gjødning. Prisen herpaa er nedsat pr. Contant til 1 Rbd. pr. Tönde, for hvilkensomhelst Qvantitet, der forlanges. Ombordbringen beregnes med 8 Sk. pr. Tde. Malet Gibs à 1 Rbd. pr. 100 Pd. i Foustager af 1000 Pd. Kjöbenhavn, den 14de Februar 1845. Joseph owen. Binderup Mølle beliggende ved Landeveien imellem Aalborg og Nibe, attraaer Eieren at bortforpagte fra 1ste Mai næstkommende, enten underhaanden eller ved Auction, som da nærmere vil blive berammet. Møllen, der er i god Stand, har 3 Qværne, overflødig Vandkraft og har hidtil havt en god Sogning, er matriculeret for 11 Tdr. 5 Skpr. 2 Fdkr. Mølleskyld og de samme tilliggende Jordeiendomme staae for Ager og Engs Hartkorn 1 Td., 1 Skp., 3 Fdk., 1 1/2 Alb. Liebhavere ville desangaaende henvende sig til Hr. Capitain og Kjøbmand Marcus Galthen i Aalborg, ligesom ogsaa selve Eiendommen forevises af Besidderen Hr. Ravnkilde.
Aalborg Stiftstidende, 1845-02-17
Extract-Stævning. Ved Stævning af 3die Februar 1845, som ordlydende er indført i denne Tidendes Nr. 34 af 15de i samme Maaned, og i Medhold af en Commissionen for Nibe Kjøbstads Fattigvæsen, paa egne og forhenværende Fisker, nu Fattiglem i Nibe Thomas Nielsen Baade's Vegne, dertil under 22de October 1844 allernaadigst forundt Bevilling, er Den eller De, som maatte have ihænde en af fornævnte Thomas Nielsen Baade til Kjøbmand Mathias Asp i Nibe under 13de Juli 1811 udstædt, og den 21de Decemder samme Aar thinglæst Obligation, hvorved er given 1ste Prioritets Panteret i Debitors paa Nibe Byes Tranegade da eiende Sted af 3 Fag Huus med tilliggende Haugeplads for et Beløb af 100 Rbd. D. C., der under 16de August 1813 er omskreven til 35 Rbd. Sølvværdi eller Rigsbankpenge, og hvilken Obligation, der er forkommen, endnu henstaaer undslettet i Pantebogen, skjøndt den forlængst skal være indfriet, indstævnet med Aar og Dags Varsel til, uden Forelæggelse og Landag, at møde for Nibe Bythingsret, som holdes paa Byens Raadstue den sidste ordinaire Retsdag i Mai Maaned 1836, lovlig Thingtid, for der og da med indbemeldte Obligation at fremkomme og deres lovlige Adkomst til samme at beviisliggjøre, da i manglende Fald Mortificationsdom vil blive erhvervet paa bemeldte Obligation som Behæftelsesdocument, saa at den af Pantebogen kan udslettes.
Aalborg Stiftstidende, 1845-02-17
Ved Proclama, som idag er læst inden Frederikshavns Byting og læses i den Kongelige Landsoverret i Viborg, ere Alle og Enhver, som maatte have nogen lovlig Fordring efter min afgangne Søster Christiane Cecilie Bergen, fød Schandorph, Enke efter storhertugelig Mecklenborg-Schwerinsk Consul og Kjøbmand Rasmus Bergen her i Byen, hidrørende fra den af hende med Underskrift, R. Bergens Enke førte Handel, eller af anden Oprindelse, indkaldte med 12 Ugers Varsel til for mig som hendes eneste efterladte Broder og Arving at anmelde og beviisliggjøre samme. Hvilket herved bekjendtgjøres. Frederikshavn, den 12te Februar 1845. A. C. Schandorph.
Aalborg Stiftstidende, 1845-02-17
Creditorer i Stervboet efter Sognepræst for Ugilt og Taars Menigheder, A. Høegh og efterlevende Enke, indkaldes herved med 12 Ugers Varsel til for mig at anmelde og beviisliggjøre deres Fordringer. En Skiftesamling holdes her paa Thingstedet Mandagen den 3die Marts næstkommende, Eftermiddag Kl. 2. Hjørring, den 6te Februar 1845. Koefoed.
Aalborg Stiftstidende, 1845-02-18
AalborStiftstidende. Adresse-Avis. Aar 1843. No 36. Tirsdagen den 18de Februar.
Aalborg Stiftstidende, 1845-02-18
Denne Avis, som udgives af Jens Chr. Borch & Julie Røe og redigeres af Bernhard Røe, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg hvor Prisen er 7 Mk. 8 s. qvartaliter.
Aalborg Stiftstidende, 1845-02-18
Gudstjeneste. Imorgen holder Hs. H. Hr. Stiftsprovst, Dr. Hald Fasteprædiken i Budolphi Kirke.
Aalborg Stiftstidende, 1845-02-18
Udlandet. Den bekjendte Preussiske Publicist, Dr. Joh. Jacoby, har overrakt Stænderne en Memoire, betitlet Frederik Vilhelm den Tredies kongelige Ord og med det Motto af Dahlmann Tydskland søger forgiæves efter Garantier for sine constitutionelle Jndretninger saa længe Preussen savner Rigs stænder." Beviisførelsen er kort, slaaende og klar. Den gaaer i det Væsentlige ud paa: 1) Frederik Vilhelm den Tredie har lovet Preussen en paa Folkerepræsentation begrundet Forfatning. 2) Frederik Vilhelm den Tredie har i forløbne 25 Aar ikke opfyldt sit Løfte. Loven og Stænderindretninger er ingen Opfyldelse af det kongelige Ord, hvilket Kongen selv har erkjendt, idet han har fastsat, at Udkast til almindelige Love skulle forelægges Provindsialstænderne saa længe der ingen almindelig stændersk Repræsentation er kaldt tillive, ligesom ogsaa i Slutningen af Anordningen Sammenkaldelse af almindelige Landstænder er forbeholdt. 3, Det af Kongen givne Ord er lovlig og moralsk forbindende for hans Efterfølger. Da Coblenzer-Adressen i Aaret 1818 mindede Kongen om Constitutionsløftet, vrededes Kongen ogsaa over Petitionairerne, fordi de formasteligen havde tvivlet og Ubrødeligheden af hans Tilsagn." (Det var 1818, Frederik Vilhelm den Tredie døde 1840 uden endnu at have opfyldt sit Løfte). Skriftet slutter med de Ord En ædel Fyrste fordrer Sandhed. For Kronens Raadgivere sømmer det sig selv under Fare for at vække Kongens Mishag, aabent og mandigt at lægge deres egen Overbeviisning for Dagen. Men Landets Provindsialstændepaaligger den Pligt, paany at andrage paa, at Frederik Vilhelm den Tredies kongelige Ord til det preussiske Folk bliver opfyldt."